LidanRubinov/Halacha-QA huggingface dataset:
שאלה: חותנת לא פשוטה: אנו נשואים מזה חמש שנים, בעלי איש מקסים, בעל מידות טובות. במהלך שנות נישואינו הוא משתדל מאוד להיות סבלני וטוב, לצערי הוא בא מבית שהאמא בו היא אישה מאוד לא קלה, כל החיים היא היתה רגילה להכתיב את החיים לכל בני משפחתה, מרגע שנכנסתי הדברים השתנו כי אני באתי מבית בדיוק הפוך בו ניתנה לכל אדם הזכות להחליט (כמובן ע"י הכוונה). בעיני חותנתי זה לא מקובל והיא עדיין מנסה כל הזמן להגיד לנו מה לעשות, פעמים רבות זה גורם למתחים ולהתפוצצויות שונות, ותמיד בעלי נקרע למרות שהוא מודע לכך שלאמא שלו יש בעיה. אני מאוד מבינה אותו, אך מצד שני אני לא אוהבת להגיע אל הוריו הביתה כיוון שזה גורם לי הרבה פעמים לעצב, היא לא פעם פוגעת בי ומדברת עלי מאחורי הגב, אני די משתדלת להשאר סבלנית ומאופקת, אך זה עולה לי לא פעם בעלבונות. אני רוצה לציין כי הורי וכל משפחתי אוהבים ומעריכים את בעלי, תמיד מפרגנים, ואילו אני מיום שנישאתי לבעלי לא שמעתי או קיבלתי מילה טובה אחת, איך עלי לנהוג, כיוון שבתוך כל המצב הזה יש גם את מצוות כיבוד הורים שזוהי נקודה לא פחות חשובה?
תשובה: לפי מה שאת מתארת את המציאות. יש הצדקה לצמצם מאד את הביקורים אצל הורי הבעל. אין בזה פגיעה בכיבוד הורים. אך עליך להמנע מלפגוע בהם בין בדיבור בפניהם ובין בדיבור עליהם. יש לקוות שבמשך הזמן היחסים ישתפרו. כך מורה הניסיון במצבים אלו.
שאלה: ג לטין בתרופה: קניתי קפסולות של חומצה פולית תוספי ברזל, ורשום שהתרופה כשרה (עם חתימת רב) לאוכלי ג לטין. האם אדם שמחמיר במאכל רגיל לא לאכול ג'לטין יכול להקל אם מדובר בתרופה?
תשובה: אפשר להקל בזה. כשרות ג'לטין
שאלה: חזן ביום זיכרון או תפילה בנץ?: אני מתפלל שחרית בקביעות במנין המתחיל בשעה 06:45, ביום הזכרון לאבי עובר לפני התיבה "חיוב" אחר הקודם לי. אני יכול לעבור לפני התיבה במנין הראשון המתחיל בשעה 05:55, בו מתפללים תפילת "שמונה עשרה" לפני הנץ החמה. האם עדיף לעבור לפני התיבה במנין לפני "הנץ", או להסתפק באמירת קדישים במניין הקבוע שלי?
תשובה: יש גם מעלה מסוימת בתפילה לפני הנץ, כי אז גם קראת שמע לפני הנץ. בעוד שבתפילה אחרי הנץ בדרך כלל גם ק"ש אחרי הנץ. החיוב מכריע את הכף.
שאלה: אבן שיש רופפת: אני חבר בועד הבית. באחת הקומות במסדרון המשותף, הייתה אבן שיש רופפת. האבן הייתה מחוברת לקיר בצורה זו במשך זמן רב. אחד מן הדיירים עבר במקום עם עגלת סופר מרקט עמוסה, פגע באבן השיש וזו נפלה על הרצפה ונשברה. הדיירים בבניין טוענים כי הוא חייב לשלם על אבן השיש ועל השיפוץ עצמו, הדייר טען כי אין הוא חייב לשלם היות והאבן הייתה מחוברת לקיר בצורה רופפת. מה לעשות במקרה כזה?
תשובה: יש לחלק בין מחיר האבן לבין הדבקתה לקיר. הרי אם הוועד היה עובד כראוי, היה צריך לחבר את האבן הזאת למקומה כבר לפני זמן רב. הוועד היה מזמין בעל מלאכה שהיה מוציא את האבן ממקומה ומחברה כראוי. בפגיעת העגלה האבן נשברה, ולכן יש צורך להזמין אבן שיש חדשה. מסיבה זו הדייר הפוגע ישלם רק את עלותה של אבן חדשה, אבל הוועד יצטרך לשלם את ההדבקה של האבן.
שאלה: רישום נישואין במשרד הפנים: האם זוג שנישא כהלכתו ע"י רב, חייב להרשם גם במשרד הפנים, האם יש חשיבות הלכתית מסוימת לרישום זה?
תשובה: חובה על פי חוק להירשם לנישואין במשרדי הרבנות המוסמכת מטעם הרבנות הראשית. יש לרישום זה גם משמעויות הלכתיות הן לגבי עצם הנישואין והן לגבי בירור היוחסין של הדורות הבאים בעז"ה, וקירבות המשפחה שנוצרו בנישואין אלו. הרב יהודה אודסר.
שאלה: טיסה באל-על לאור חילול השבת: לאור האירועים האחרונים שבהם חברת אל-על חיללה בפומבי את השבת, האם מותר עדיין לטוס בחברה והאם יש לבטל כרטיסי טיסה שכבר הוזמנו, גם במחיר של הפסד כספי?
תשובה: שיקולי אל על כלכליים. היא מוכנה לרמוס את ערך השבת עבורבצע כסף להנחתה. התשובה הציבורית ההולמת צריכה להיות אפליה מתקנת הערך גובר על הכסף. באשר למעשה, איני יודע בכמה ההפסד שלכם מסתכם, ומהו מצבכם הכלכלי עליכם לשקול זאת בעצמכם.
שאלה: ספרי קריאה בבית הכנסת: בשנים האחרות ישנם יותר ויותר ספרי קריאה תורניים שיוצאים לאור ומגיעים לבית הכנסת. 1. האם מקומם של ספרים אלו בספרית בית הכנסת או בספריה הכללית (אולי באגף מיוחד לספרים תורניים)? 2. ספרים כאלו שנתרמו בעבר לבית הכנסת וכיום נוצר מצב בו ילדים, בני נוער ולעיתים אפילו מבוגרים קוראים בהם בזמן התפילה, השיעורים והקריאה בתורה, האם ישנה אפשרות להוציא אותם או שהם "הקדש"? 3. במידה וישנה אפשרות להוציא אותם האם יש להודיע למי שתרם, מה יהיה הדין במקרה ולא ידוע מי התורם? 4. מה דינם של ספרי סיפורים כגון "כה עשו חכמינו" שהינם ספרי לימוד של אגדות ח בדרך סיפורית, האם יש להתייחס גם אליהם כספרי סיפורת כנ"ל או שדינם כספרי לימוד לכל דבר, מה הקריטריון לחלוקה בין שני הסוגים - אם ישנה חלוקה כזאת?
תשובה: בבית הכנסת צריכים להיות סידורים, חומשים, וש"ס ופוסקים. אין להכניס לתוך בית-הכנסת ספרים אחרים, אלא יש לייחד להם מקום בספריית בית-הכנסת או בעזרת נשים. וככלל, יש להרחיקם מהישג יד בזמן התפילה.
שאלה: כרטיס לרכבת שאחרה: נסעתי ברכבת מחיפה לת"א ובדרך הרכבת נעצרה לשעה (על פי כללי הרכבת ניתן לקבל עבור נסיעה כזו את הכסף חזרה). הואיל והתעכבתי זמן רב לא היה לי כבר טעם להגיע עד ת"א, וחזרתי מיד ברכבת אחרת מבלי לצאת מהתחנה, ולכן לא היה לי צורך לקנות כרטיס נוסף. האם עלי לשלם על נסיעה זו, או שהואיל וזה נבע מעכוב שלהם אז אני לא צריך לספוג זאת, בנוסף ודומה למצב בו מחזירים מוצר פגום?
תשובה: אינך צריך לשלם על הנסיעה חזור.
שאלה: לא מוכן לצאת מדירה: מה הדין לגבי אדם שלא מוכן לצאת מהדירה למרות שתם הזמן, ההליך החוקי ארוך ומסורבל מה ניתן לעשות לפי ההלכה במצב זה?
תשובה: לפי ההלכה מותר לך להוציא את כל חפציו החוצה, או להחליף את המנעול ולא לאפשר לו להכנס.
שאלה: בעיות כשרות במכונות קפה: בדרך כלל מוצבות מכונות קפה בתחנות הדלק, רציתי לדעת האם יש בכך בעיות כשרות או שניתן לשתות מהם, מהן בעיות הכשרות בקפה בכלל, והאם בקפה ישנה בעיה או שהוא מורכב רק בפולי קפה ללא תוספות, ואיך ניתן לדעת איפה מותר לשתות קפה ממכונות אלו?
תשובה: בדרך כלל קפה טהור כשר.
שאלה: ברכה על ביסקוויט טבול בחלב: מהי הברכה על ביסקוויט הטבול בחלב או משקה?
תשובה: כשיש שני מיני אוכל מעורבבים מברכים על העיקר והטפל נפטר בברכתו, ולכן יש לברך על הביסקוויט "בורא מיני מזונות". כמובן, שאם שותים את החלב לחוד יש לברך עליו "שהכול". (שולחן ערוך אורח חיים סימן ריב סעיף א ומשנה ברורה סעיף קטן א)
שאלה: קילוף ביצה בשבת: מפני מה מותר לקלף ביצה קשה בשבת, האם מפני שהקליפה העוטפת את הביצה אינה נחשבת כמעורבת עימה וממילא אין כאן בורר, או שמא מפני שזה נחשב "דרך אכילה", דהיינו שאין דרך אחרת להגיע אל הביצה ולכן הדבר מותר. אם התשובה האחרונה נכונה, מדוע מותר אם כן לקלף תפוז בשבת, הרי את התפוז ניתן לחתוך לכמה חלקים ולאוכלו מבלי לקלפו?
תשובה: ביצה קשה מותר לקלף מפני שאין דרך אחרת להגיע לאוכל. ותפוז מותר לקלף מפני שכך דרך אכילתו בכל יום.
שאלה: חנוכיה בלי פתילים?: האם יש הלכה שחנוכיה עם שמן צריכה פתילים, לדוגמא: אם לוקחים שמונה שפופרות דקות מאוד (חלקיקי מילימטרים) ושמים אותם בשמן, אזי לפי חוקי הקאפילאריות הידועים בפיסיקה השמן עולה מעצמו לגובה מסוים (הניתן לחישוב) ע"י כוח משיכה מסוים שקיים בין דפנות השפופרת לבין הנוזל. אם דואגים לאורך שפופרת כזה שהשמן יבוא מעצמו למעלה עד סוף השפופרת יהיה ניתן להדליק את השמן בצורה ישרה בלי פתיל, האם חנוכיה כזאת תהיה כשרה, מהודרת?
תשובה: נר כולל שמן ופתילה. פתילה ללא שמן ושמן ללא פתילה אינם נר ולא ניתן לברך עליהם. יש מתירים במקום שמן מקור אנרגיה אחר ובמקום פתילה חוט מתכתי לוהט (כגון פנס) אולם גם לדעתם יש צורך בשני המרכיבים האמורים.
שאלה: קבלה וקיצוץ בנטיעות: בענין הנחת תפילין בישיבה, הביא במשנה ברורה (סימן כ"ה, ס"ק מב) את דברי המהרש"ל "דמי לנו גדול מר"ש מקינון, אחר שלמד קבלה היה מתפלל כתינוק בן-יומו, דמי שלא יכול להשיג סודה על נכון יבוא לקצץ בנטיעות", עיינתי במקור הדברים במהרש"ל ולא הבנתי, מה הכוונה במשפט זה, ומה אנו לומדים מכך שאפילו אם אנו גדולים כמו הר"ש אין ללמוד קבלה?
תשובה: לא כל אדם יכול להתנהג לפי ההנהגות המובאות בספרי הקבלה. זו לא נחלת הציבור הרחב, ורק מי שלמד ובקיא בספרי הנגלה, והוא גם מוחזק בחסידות ופרישות, רק הוא יכול להתנהג על-פי ההנהגות המובאות בספרי הקבלה. והתכלית היא שכל אחד יוכל להגיע לזה בשלב מסוים, אבל אין לאכול את הליפתן לפני עיקר הארוחה. מסיבה זו נהגו כל האשכנזים להניח תפילין בעמידה.
שאלה: שיווק רב שכבתי רשתי: שיטת שיווק רב שכבתי רשתי מיוסדת על עיקרון של רשת מפיצי מוצר מסוים כשהרווח הוא לא ממכירת המוצר, אלא מגיוס מפיצים נוספים מתחתם כאשר כל מפיץ שמתגייס לחברה מתחייב בת התחלתי נכבד ואח"כ בסכום חודשי קבוע הוא אמור גם לצרוך את המוצר(במחיר מופקע) ולשכנע אחרים ביעילותו וחשיבותו. ישנו תחשיב לגבי התגמול הכספי שלאחר שמגיעים למספר רב של מפיצים תחתיך ואז לטענת החברה אתה מכסה את ההשקעה ואף מתחיל להרוויח בצורה פסיבית כתוצאה מכך שאלה שמתחתיך יגייסו מפיצים גם הם ע"מ לכסות על ההשקעה. מין פירמידה כזו שמי שבראש הפירמידה ירוויח הרבה מאלו שמתחתיו, ומי שבתחתית לא ירוויח כלל ואף יפסיד הרבה כסף למרות שינסה לגייס רבים תחתיו, כבר יהיה לו קשה בכך כי הוא כבר בתחתית ולא יכול להביא הרבה תחתיו. החברה כמובן בונה מסביבה את התפאורה והאמצעים להלהיב ולפתות את המשתתפים להשקיע בכך. זו שיטה שקונה לה אחיזה גם בקרב בני תורה במיוחד מי שיש לו בעיות פרנסה ומתפתה לכסף קל (כך הם מציגים את זה). האם מותר לעשות רווחים בעסק כזה, שכן ברור שלא כולם יוכלו להרוויח וכל מי שנכנס לכך הוא על דעת שירוויח בלבד האם יש כאן אבק גזל, האם בכלל ראוי להכניס את החבר לחוב רק ע"מ "להציל את עצמך"?
תשובה: אני לא הייתי משתתף בזה, אף על-פי שלא נשמע שיש כאן איסור.
שאלה: גיור ילדים בהסכמת האם: האם ילדים קטנים שנולדו לאב יהודי ולאם נוצריה שלומדים בבית ספר דתי, יכולים לעבור גיור לפי היהדות. האם רוצה להיות יהודייה אך יש קשיים, אך היא מסכימה שהילדים יהיו יהודים?
תשובה: יש לגשת לבית הדין הרבני באיזור מגורך על מנת לבצע גיור כהלכתו על כל המשתמע מכך. הרב אחיה ליפשיץ נ.ב. על פי ההלכה קיים איסור על חיי נישואין בין יהודי לגויה. ויש לפעול בהקדם גם מצד ענין זה.
שאלה: כביש 6 וחילול קברים: שמעתי שיש אנשים שלא נוסעים בכביש 6 בגלל חילול הקברים. האם ראוי שגם אנחנו לא ניסע בכביש זה?
תשובה: לדעתי אין לחשוש עד-כדי כך, ואפשר לנסוע שם.
שאלה: שימוש בשרי בכלי של גלידה: האם מותר להפוך כלי פלסטיק שהיתה בו גלידה חלבית (הרבה זמן) לשמוש בשרי חם או קר, ומה הדין אם היתה בו יוגורט (לא קפוא)?
תשובה: אפשר להגעיל אותו במים רותחים בכלי ראשון.
שאלה: גט לחומרא: זוג התגרש בגלל בעיות כלכליות, אך המשיכו לנהל חיים משותפים. הם נפרדו לאחר תקופה והאשה חיה עם בן זוג אחר, נודע לאשה שהיא היתה צריכה לקבל גט לחומרא בגלל החיים המשותפים עם הגרוש. האם הדבר נכון, ואם תקבל, האם תהיה אסורה בנישואין עם הבן זוג איתו היא נמצאת לפני קבלת הגט לחומרא?
תשובה: במעשה בי"ד המצורף לגט יש הגבלות באשר להתר הנשואין של האישה עם אחרים.
שאלה: מהו גיד הנשה?: איזה חלק בפרה הוא הנקרא גיד הנשה?
תשובה: בירך של הבהמה ישנם שני גידים אחד חיצון ואחד פנימי, הפנימי הוא גיד הסמוך לעצם והוא גיד ארוך המחובר לאורך כל הירך. והחיצון הוא גיד קצר הנמצא בצד החיצון של הירך סמוך לבשר. והגיד הפנימי הוא האסור מן התורה וחייבים עליו מלקות, והגיד החיצון אינו אסור אלא מדרבנן.
שאלה: הבדל בין היוונים והנצרות: מהו ההבדל (בהנחה שיש כזה) בין התפיסה המחשבתית של יוון לבין זו הנוצרית, על פי מה שמשתקף מהמפרשים ובמיוחד מכתבי הרב קוק. שהרי גם האידאולוגיה היוונית וגם המינות (הנצרות) מצדדות בגישת הפירוד בין קודש לחול, בין גוף לרוח, וטוענות שאין יכולת לאדם להופיע קדושה בחיים המעשיים הממשיים שבעולם הזה. מהו אם כן ההבדל בין מלכות שלישית לרביעית?
תשובה: 1.אתה מזהה מלכויות עם דתות. אין הכרח לכך למרות שהיו שלטונות שייצגו דתות. 2. הרמב"ם בסוף הל' מלכים מתיחס לנצרות כשלב מתקדם יותר ביחס לפגאניות שהייתה לפניה. אומנם לדעתו גם הנצרות היא עבודה זרה אך מתקדמת בהרבה לעומת האלילות שלפניה.
שאלה: הנהנה מסעודת חתן ואינו משמחו: אני מבקש לדעת מיהו העובר על האיסור של נהנה מסעודת חתן ואינו משמחו, האם די לבוא ולומר מזל טוב או שחייב לרקוד או לאכול משהו כדי לשמחו, והאם חייב בפת?
תשובה: אין חיוב דוקא בפת, אבל המושג הזה הוא מובן. מדובר במי שבא ואוכל, אבל אין הוא רוקד והחתן כלל לא רואה אותו. הוא בא ונהנה, אבל הוא לא נתן כלום.
שאלה: עמדת התורה ביחס לאקולוגיה: אנחנו קבוצת צעירים מאמינים שחרדים מאוד ממצב הפגיעה באדמה הקדושה של ארץ ישראל בפרט ובכלל בפגיעה הנגרמת מההתנהלות העולמית. הפעם לא מדובר במשהו שמישהו אחר עושה אלא מדובר במה שאנחנו עושים לארץ ולמשאבים הטבעיים ש- ה יתברך חונן אותנו בהם. היינו מעוניינים לשמוע את דעת הרב לגבי אותם עניינים סביבתיים מתוך אמונה שתפקיד התורה וחכמיה להוביל את סדר היום הציבורי בעם ישראל בפרט ובעולם בכלל. במיוחד חורה לנו שבנושאים כמו שמירה על הסביבה בה אנו חיים, וניתוב הכוח והיכולת שניתנה לאדם על-ידי הקב"ה בשמירה ובתיקון העולם הזה - "לעבדה ולשמרה", אין מספיק מודעות בציבור הדתי והכללי לגבי עמדת התורה בענין זה. במסגרת הכנותינו לערוך כנס בנושא אנו מבקשים לשמוע פסיקות הלכה ואמירות מהותיות לגבי שאלות המעסיקות אותנו, שהיינו רוצים שחלקם גם ידונו במהלך הכנס. א. מה הם המצוות הסביבתיות שהתורה מצווה אותנו? ב. האם מצוות אלו הם בגדר מצוות בין אדם למקום או בין אדם לחברו? ג. האם ייתכן מצב שפשיעה של בני אדם במבשאבים הטבעיים של העולם ייגרמו לכך שהעולם ייחרב? ד. האם יש לנו אחריות רק למצב הרוחני של העולם או גם למצבו הפיזי של העולם שאנחנו חיים בו? ה. האם היחס המיוחד בין עם ישראל לארץ ישראל אינו מחייב שעם ישראל ישמש דוגמא וישקיע מאמץ מחשבה ומשאבים ברמה האישית, החברתית והלאומית בדאגתו לארץ כחלק מתהליך הגאולה? ו. האם פעילות לשיפור ושמירה על הסביבה היא מצווה שאני חייב בה, מצווה שהיא רשות או סתם מעשה טוב? ז. האם פעילות סביבתית היא פעילות שניתן לממן מכספי מעשר?
תשובה: ראשית, יישר כח על עיסוקכם בנושא, ואם אקבל הזמנה לכנס אשמח לבוא ולהשתתף בו. וכעת נעבור לשאלותיכם בקיצור נמרץ. א. יש מצוה לשמור על יופיה של ארץ-ישראל, וכבר ח הדריכו אותנו בדברים מעשיים כאלה. לדוגמא: במסכת בבא-בתרא כתוב שיש להרחיק את העצים מרחק מסוים מן העיר, משום שאז חשבו שזה נותן יופי לעיר. ב. לדעתי יש בזה גם בין אדם לחברו וגם בין אדם למקום. ג. לא נראה לי שהעולם ייחרב, אבל אין ספק שיגרם נזק בלתי הפיך. הקב"ה ברא את העולם באיזון מסוים, ואם אנחנו מפירים את האיזון הזה יש בעיות. כפי שידוע שבהדברת מזיק אחד מתרבים בעלי-חיים אחרים. אם הקב"ה ברא את העולם באיזון מסוים, הרי שיש חשיבות לשמירה על מעשיו של ה'. ה. יש לשמור על יופיה ותכונותיה של הארץ. הקב"ה נתן לאדם רשות למשול בעולם, לא להרוס אותו. ו. כפי שכתבתי, לדעתי זו מצוה. ז. כספי מעשר מיועדים למשפחות עניות, לא לדבר כזה, אף-על-פי שהוא חשוב.
שאלה: הפרת תקיעת כף: לפני כשנה מכרתי קוטג חדש שעדיין לא היה גמור בסכום של 207000. כל העסקה הייתה בע"פ ובתקיעת כף וסוכם שנחתום חוזה לאחר שהבית יהיה גמור. כעת הבית גמור ואדם אחר הציע לי לקנות ממני את הבית בסכום הגבוה ב-40,000 וכמו כן הוא מוכן לפצות את הרוכשים ב-15 אלף דולר נוספים. ברצוני לציין מס עובדות: 1. הקונה הזמין מטבח והקונה השני מוכן לשלם עליו. 2. לפי חוקי המדינה מכיוון שאין חוזה זיכרון דברים בכתב אין תוקף לעסקת נדלן, ואיני חייב אפילו לפצותו. 3 סכום זה הינו סכום נכבד עבורי אך לא עניין של חיים או מוות, האם לפי ההלכה מותר לבטל הסכם כזה, ואולי לתת לו פיצוי נוסף ממני, אפילו שאינו מסכים לפיצוי?
תשובה: קניין בתקיעת כף מקורו בשו"ע חו"מ סימן רא, שבמקום שמנהג המדינה או הסוחרים לקנות בתקיעת כף הרי הוא קניין. אם כן יוצא שהדבר תלוי במנהג. וכתב בשו"ת אחיעזר ח"ד סי' מ, שבמקום שנהוג לקנות בקנין נוסף מלבד התקיעת כף, כגון בימינו בחוזה מסודר, דעתו על הקנין הנוסף ואין תוקף לתקיעת הכף אפילו לענין 'מי שפרע' (עיין שו"ע שם סעיף א). האם בנידוננו יש חיוב לעמוד בדיבורו? פסק השו"ע סימן רד סעיף ז, שאדם ראוי לו לעמוד בדיבורו וכל החוזר בו אין רוח חכמים נוחה הימנו ( 'מחוסר אמנה'), ולכאורה הוא הדין לנידון דידן. אולם, כאן כיון שחזר בו משום שקיבל הצעה טובה יותר, יהיה הענין תלוי במח' המובאת ברמ"א שם סעיף יא, שי"א שאין בזה דין 'מחוסר אמנה', ויש חולקים, וכך פסק הרמ"א שם שאפילו בשינוי מחיר יש דין מחוסר אמנה. אולם נראה לומר שמעיקר הדין אפשר להקל כדעה הראשונה, מהסיבות הבאות: א. משום שרבו הדעות שהלכה כדעה ראשונה (ש"ך שם וערוך השלחן). ב. כתב בשו"ת שבט הלוי חלק ד' סי' רו, שבהפרש גדול גם הרמ"א יודה שיכול לחזור בו. מסקנה: מעיקר הדין מותר לבטל את ההסכם, אולם ראוי לנסות לרצות את הקונה. הרב דוד בר שלטון.
שאלה: אוכל ממקרר עם אור בשבת: אני מתארחת בשבת אצל אנשים שלא מכבים את האור של המקרר שלהם בשבת, והם מגישים לי משהו מהמקרר, האם מותר לי לאכול?
תשובה: מותר, מכיוון שאת לא נהנית מחילול השבת, שהרי את האוכל אפשר להוציא גם אם אין אור במקרר.
שאלה: צלייה על גז ביתי: האם ניתן לצלות כבד על תנור גז ביתי?
תשובה: כן, בתנאי שיהיה אפשרות לדם לצאת מתוך הכבד.
שאלה: חופש לפרש את המקרא?: האם השתנו כללי פרשנות התורה בתחום אגדה באלפיים שנה האחרונות, למיטב ידיעתי כיום יש כמה וכמה הגבלות בפסיקת הלכה, האם ישנם איסורים מסוימים בדרשה? למשל, כתוב "את השמים ואת הארץ" (בראשית א א). בית שמאי אומרים: השמים נבראו תחלה ואחר כך נבראת הארץ. ובית הלל אומרים: הארץ נבראת תחלה ואח"כ השמים (.) אמר רבי שמעון בן יוחאי: תמיה אני היאך נחלקו אבות העולם בית שמאי ובית הילל על בריית שמים וארץ. אלא שאני אומר שניהם לא נבראו אלא כאלפס וכסויה וגו (ב ר). הרי מרשב י והלאה אין מפרשים את הפסוק הזה אלא מבחינתו של רשב י. רק באחרונים מצאתי פירוש אלטרנטיבי אור החיים מאפשר לדרוש את המקרה הזה מבחינת סדר הבריאה, אך כולם מפרשים שאין הכוונה להורות את סדר הבריאה, והאור החיים גם כותב: דע כי רשות לנו נתונה לפרש משמעות הכתובים בנתיבות העיון ויישוב הדעת הגם שקדמונו ראשונים ויישבו באופן אחר, כי שבעים פנים לתורה (במד"ר נשא יג טז), ואין אנו מוזהרים שלא לנטות מדברי הראשונים אלא בפירושים שישתנה הדין לפיהן. אז האם כיום יש לנו חופש מוחלט לפרש את המקרא בתחום אגדה?
תשובה: לא הייתה ואין הגבלה לפרש את המקרא עפ"י "הפשטות המתחדשות כל יום", כלשון הרשב"ם בשם רש"י. אלא שחייבים להיות נאמנים למקרא עצמו ולפרשו כרוחו ולא לשעבדו לגחמות אנושיות.
שאלה: "שחזור" מבחני אוניברסיטה: אני לומדת בחוג מסויים באוניברסיטה שפועלת תחת חסות אונביברסיטה אחרת המעניקה את התואר לחוג זה, כך שהרבה מרצים חופפים בשני המקומות. התעוררו לי מספר שאלות לגבי עשיית מבחנים: א. האם מותר לי לקחת "שחזורי מבחנים" של "מוסד האם" משנים קודמות, כלומר מבחנים שתלמידים משנים קודמות שיחזרו מזכרונם או שהשיגו בדרך כל שהיא (לאו דוקא באישור ובידיעת המרצים)? ב.האם מותר לי לקחת שחזורי מבחנים של השנה הזו מתלמידי "מוסד האם" שהרי הקורסים שלנו חופפים והם עושים חלק מהמבחנים לפנינו, ויש סיכוי שהמבחנים יהיו זהים לגמרי, שלא כמו בשנים הקודמות משום שאותם מרצים מלמדים בשני המוסדות, האם העניין של שחזור המבחנים (על פי הזיכרון) מותר?
תשובה: שחזורי מבחנים משנים קודמות מותרים, נהוג ללמוד ממבחנים קודמים. באשר למבחנים מהשנה הנוכחית אם ידוע לך שהם זהים אין להשתמש בהם.
שאלה: הזזת תנור נפט בשבת: האם מותר להזיז תנור נפט בשבת, בעודו דולק ולאחר שכבה?
תשובה: התנור גם לאחר שכבה הוא מוקצה, וק"ו כשהוא בוער. נוסף לכך יש חשש להגברת הלהבה, עיין באהלה של תורה ח"ב סי' לד.
שאלה: חסד בחוץ או בבית?: אנחנו נשואים 5 שנים ויש לנו שני ילדים, בעלי עובד בצבא קבע וגם אני עובדת כמה שעות ביום. מתוקף תפקידו בצבא בעלי מקבל לעיתים קרובות רכב, וכאשר הוא מגיע הביתה ואפילו לפני, מתקשרים אליו כל מיני אנשים מהשכונה ואפילו מהמשפחה ומבקשים כל מיני טובות. תיקח אותי, תעביר לי, תקפיץ אותי, תיקח לי את הילדים לגן, נתקע לי המחשב וכו וכו. אין לדבר סוף בעלי ידוע בטוב הלב שלו, והוא גם אדם כזה שלא יודע להגיד לא, אבל זה מגיע לויכוחים ביננו, מערער את הבית וגם פוגע בזמן שלנו ביחד ובזמן שלו עם הילדים. הוא מגיע הביתה מאוחר וכל עבודות הבית והילדים נופלות עלי, הוא מאד משתדל לעזור כמה שיכול אבל אותי זה מאד מרגיז. מה גם שהוא עושה לאנשים טובות שאם היו מביאים בעל מקצוע היה עולה להם כסף, וכמובן בעלי לא לוקח שום תמורה. מה אנחנו צריכים לעשות, אני מרגישה שאני לא יכולה יותר להמשיך ככה.
תשובה: לא אוכל לתת תשובה נכונה בלי לשמוע גם מה בעלך אומר על כך. מצד אחד אומר כי עליך לשמוח שיש לך בעל טוב לב שעוזר לאנשים, מאידך יש לצפות מאדם טוב כמוהו שאשתו גם תזכה בטוב ליבו ושהוא יבין ש בית בביתו זה הדבר שצריך להיות בעדיפות ראשונה. ואולי אם אין הסכמה תלכו ביחד לרב או לידיד שאתם סומכים עליו ושהוא יביע את דעתו מה יש לעשות כדי ש הבית יתבסס.
שאלה: גזל זמן על-ידי נהג אוטובוס: שמעתי דו שיח בין נהג אוטובוס לבין נוסע שישב מאחוריו, כאשר הנוסע שם לב שנהג האוטובוס יותר מדי "אדיב" כלפי נהגים אחרים היוצאים מכבישים צדדיים ורוצים להשתלב בכביש בו האוטובוס נוסע, הנוסע העיר ואמר לנהג כי טוב לבו גורם לנוסעי האוטובוס בזבוז זמן יקר וכן לנהגי הרכבים הנוסעים אחריך, כאשר אתה רוצה להיות טוב וצדיק. האם נכון הדבר שנהג האוטובוס עובר על "גזל זמן"?
תשובה: אם התנהגותו בזמן הנסיעה אינה נובעת ממגבלות חוקי התנועה או מצרכי בטיחות, הרי שהנוסע המתלונן צדק בדבריו.
שאלה: שנת בצורת: השנה ירדו גשמים בתחילה, ומאז פסקו. האם יש לעשות דברים בהקשר לכך, כתפילה מיוחדת או צומות?
תשובה: אם השבוע לא ירדו גשמים, יש להתחיל לומר תפילה לעצירת גשמים ("ועננו") בברכת "שומע תפילה" בשמונה-עשרה. (התשובה ניתנה ביום ראשון יט כסלו תשסז)
שאלה: גירוד בשיער בשבת : האם אני יכול לגרד בראש בשבת, מפני שלפעמים נתלשות שיערות כתוצאה מהגירוד. ואם לא מה הפיתרון?
תשובה: אם ברור לך שיתלשו שערות, אין לגרד בראש, אבל אם אין זה מחויב שיתלשו שערות, מותר.
שאלה: תהלים להצלחה בפסיכומטרי: האם ישנה ברכה מסויימת להצלחה במבחן הפסיכומטרי או בכללי למבחן, ואיזה מזמורי תהילים מכוונים להצלחה מסוג זה?
תשובה: כדאי לקרוא את שיר המעלות לשם בקשה מאת ד' להצליח בכל מעשינו כולל מבחנים, ובע"ה תצליח.
שאלה: משאבת חלב בשבת: כאשר יש צורך לשאוב חלב לתינוק בשבת או כדי למנוע צער לאם, האם עדיף לשאוב במשאבה ידנית או חשמלית שמופעלת על ידי שעון שבת?
תשובה: עדיף במשאבה חשמלית, בה אינך עושה פעולה של שאיבה.
שאלה: אדי בשר וחלב: כאשר אנו מערים תבשיל בשרי חלבי לתוך הכיור עולים האדים החמים של התבשיל החלבי בשרי לכיוון המיבש כלים, האם הכלים הנמצאים מעל הכיורים נטרפים בכך?
תשובה: אין לחשוש להטרפת הכלים במקרה זה.
שאלה: מקרה לא נעים בשבת.: בשבת התארחנו אצל חברים, הבן שלנו הקיא על הספה שלהם והדבר היה מאוד לא נעים. ניסינו לסלק את הליכלוך הגס עם סמרטוט לח קצת מגבון אך נשאר רושם משמעותי על הספה גם לאחר הניקוי, מה לעשות?
תשובה: אין מה לעשות בשבת, אלא להמתין למוצאי שבת ותנקו את הלכלוך.
שאלה: זהירות בתפילה מול הר הבית: בבית הכנסת שבאוניברסיטה העברית בירושלים בהר הצופים, ישנו חלון גדול אל מול החזן ממנו ניתן לראות במראה פנורמי מרהיב את כל איזור הר הבית, ונוצר מצב שהמתפלל (גם החזן) רואה מולו את הצריח המוזהב של המסגד הידוע, או את הצריחים של הכנסיה הרוסית בגיא, האם מותר באופן כזה להתפלל מולם, בחלק מבית הכנסת יש אפשרות לעמוד מאחורי קיר אבל לפעמים בית הכנסת מלא?
תשובה: כיפת הזהב אינה מסגד אלא מונומנט שהוקם על מקום המקדש לפי המסורת, גם אם הייתה מסגד הוא אינו ע"ז. ועוד, לא אנו באנו בגבולו הוא בא בגבולנו ולכן אין איסור להתפלל מולו, לתפילה מול מקום המקדש יש ערך מוסף. הכנסיה הרוסית נחשבת לע"ז, והיא לא נמצאת על מקום המקדש אין שום הצדקה להתפלל מולה.
שאלה: הזקתי בטעות - המשך: בשאלתי התכוונתי יותר לצד של החיוב לספר לו, נגיד שאני יכול לתקן בעצמי בלי שהוא יידע שאני המזיק - להציע עזרה ו"למצוא" את הבעיה וכדו. האם אני חייב להודיע לו שזה אני או שמספיק שאתקן את הקלקול?
תשובה: נראה שהדבר תלוי בשאלה האם הניזק יודע מהנזק או לא. נסביר: אם אדם הזיק לחבירו, ולפני שנודע לו מהנזק תיקן המזיק את ניזקו (תיקון שהחזיר את המצב לקדמותו), אז מכיוון שלא היה צער לניזק אין צריך המזיק לפייסו ולהודיע לו על הנזק שגרם. אך אם נודע לניזק מהנזק, יש לו צער, והתיקון או הת מתקן את המצב מכאן ולהבא אך לא "מתקן" את הצער שנגרם, לזאת נצרך הפיוס וההודעה לניזק שהזקת. לכן נראה כתשובה לשאלתך, שאתה צריך להודיעו ולפייסו. אלא שאם יש לך אומדן חזק מאוד שחברך יכעס עליך והקשר ביניכם יפגע (למרות שכל ההיזק היה בטעות) ולא ישוב לקדמותו אז אל תודיע לו. (לעיון: רמב"ם הלכות תשובה פרק ב. וכן הלכות חובל ומזיק פרק ה) אגב,לא פירטת באיזה אופן הזקת ותשובתי היא בהנחה שאתה חייב, כדאי לברר זאת. הרב יהודה אודסר
שאלה: אשה חייבת ללמד בניה?: אישה שהיא גרושה (וילדיה לא מתראים עם האב), או אלמנה, האם היא מחוייבת (מדאורייתא ו או מדרבנן) במצוות לימוד תורה לבניה, מצוות לימוד אומנות, ומצוות והגדת לבנך? ואם יש לה בנות מה החיוב כלפיהן?
תשובה: אמנם אישה פטורה מעיקר הדין מחינוך ילדיה, אך במקום שאין איש, נשים רואות מחובתן לחנך את ילדיהן כגון הילני המלכה (סוכה ג).
שאלה: אלילים הודיים בראש חוצות: היום בבוקר הזדעזתי לראות בראש חוצות (בלוחות מודעות) תמונות של שני אלים הודיים בראשון לציון. הם מופיעים כחלק מפרסום של חברת הביטוח מסוימת (שלוחה שלהם שכנראה מתעסקת במניות בשוק ההודי), וכדי להראות (או אולי כדי למשוך עין) את הודו השתמשו באל וישנו ומין סוג של בודה גנפתי. הסיבה שאני יודע את שמותיהם ומזהה אותם היא כי אני יליד הודו. האם חברה זו לא חטאה כשהיא משתמשת בתמונות של אלילים, זה לא סוג של עבודה זרה? הרי יש בינינו הודים (עובדים זרים) ובשבילם זה פולחן של ממש. (הרי הם יכלו להשתמש באין ספור תמונות כדי לסמל את הודו כמו הטאג מהל וכו.) ומה עלינו לעשות כנגד זה?
תשובה: אסור להשתמש בתמונות של ע"ז. יש להעיר את תשומת ליבם של המפרסמים שכנראה עשו זאת מחוסר ידיעה.
שאלה: מורות בישיבה תיכונית: שמעתי מאחד הרבנים בשייבה כי הרב התיר לקחת מורות לישיבת "דרכי נועם", באשר לתלמידים, מצד אחד יש אי ריכוז לא להסתכל על המורה בשיעור, וגם הדבר גורם לדימיון לרוץ, ומצד שני הסתכלות על המורה לכאורה חמור יותר, וכדי שהרב יבין את מציאות השאלה חשוב שזה יובהר שיש לפחות מורה אחת שלובשת בגדים צמודים?
תשובה: בעיית המורות בישיבות תיכוניות ידועה מזמן. אין מספיק מורים גברים בכל המקצועות. הרוב מורות. מהי האלטרנטיבה שאתה מציע?.
שאלה: הדלקות נרות במסיבת חנוכה: התבקשתי להדליק נרות חנוכה במסיבה של החברה שבה אני עובד. המסיבה תערך בבית פרטי (לא שלי) בשעה 18:30, אני לא אספיק להדליק נרות קודם לכן בביתי. אישתי תהיה נוכחת אך לא ילדי. האם אני יכול להדליק נרות? האם אוכל להדליק נרות בביתי מאוחר יותר?
תשובה: תוכל להדליק ע"מ להוציא בעל הבית, גם אם אינך יוצא. אתה יכול להדליק בביתך כבר החל משעה 3.45 בתנאי שהנר ידלק לפחות עד 5.30. אין צורך שילדיך יימצאו בבית. אם כי רצוי מאוד שיהיו נוכחים בהדלקה. אך הדבר לא מעכב. אם אתם אשכנזים ילדיך יוכלו להדליק בעצמם.
שאלה: פורים ללא מניין: אני אמור לטוס לסטאז בסין בתחילת חודש מרץ. בעיר בה אתגורר אין קהילה יהודית ואין בית חב"ד - כיצד אני אמור לציין את פורים מבחינת קריאת מגילה וסעודה?
תשובה: קח עמך מגילה כשרה והתאמן בקריאתה המדויקת. אין צורך בנעימה אלא בעיקר בקריאה נכונה. אם יש במקום יהודי נוסף אחד מכם יקרא והשני יעקוב אחריו מתוך חומש, סעודת פורים ניתן לאכול לבד אולם למשלוח מנות צריך יהודי נוסף. הפקד בידי אדם בארץ סכום כסף שיינתן כמתנות לאביונים בפורים. אתה יכול גם לנהוג כן באשר למשלוח מנות בפורים. שובך ל